Γεωμορφολογική, παλαιοπεριβαλλοντική μελέτη της ευρύτερης περιοχής του προϊστορικού οικισμού "Φούρνοι", Ραχών, Φθιώτιδας.
Creators: name: Καλπάκη, Μαρίνα Εμμανουήλ
Publisher: name: Aristotle University of Thessaloniki
Year: 2016
Subjects: Παλαιοπεριβάλλον
Παράκτια γεωμορφολογία
Ράχες
Paleοenvironment
Coastal geomorphology
Raches

description: Αντικείμενο της παρούσας διατριβής ειδίκευσης είναι η μελέτη της γεωμορφολογικής-παλαιοπεριβαλλοντικής εξέλιξης της παράκτιας περιοχής του προϊστορικού οικισμού Φούρνοι, Ραχών, Φθιώτιδας κατά το Άνω Ολόκαινο. Η εργασία αυτή πραγματεύεται την εξελικτική πορεία της παράκτιας γεωμορφολογίας στην περιοχή έρευνας και την ακολουθία των περιβαλλόντων ιζηματογένεσης, ως αποτέλεσμα της μεταβολής της στάθμης της θάλασσας. Κρίθηκε σκόπιμο να χρησιμοποιηθούν τεχνικές όπως η γεωμορφολογική έρευνα σε συνδυασμό με γεωτρητική, στρωματογραφική, παλαιοντολογική και γεωφυσική έρευνα. Η ευρύτερη περιοχή στην οποία βρίσκεται ο προϊστορικός οικισμός Φούρνοι στην παραλία των Ραχών ανήκει στο γεωγραφικό διαμέρισμα της Ανατολικής Στερεάς Ελλάδας και πιο συγκεκριμένα στο δήμο Στυλίδας του Νομού Φθιώτιδας. Αποτελεί τμήμα του βόρειου περιθωρίου του βυθίσματος του δίαυλου των Ωρεών, με διεύθυνση ΑΒΑ-ΔΝΔ. Οι εργασίες πεδίου εκτελέστηκαν χρονικά σε τρεις φάσεις. Κατά την πρώτη φάση, πραγματοποιήθηκε η γεωμορφολογική έρευνα και χαρτογράφηση της περιοχής με τη λήψη γεωγραφικού στίγματος και απόλυτου υψομέτρου. Κατά το δεύτερο στάδιο έγινε η λήψη αδιατάρακτων πυρήνων του υπεδάφους με τη χρήση κρουστικού γεωτρύπανου. Τέλος, κατά το τρίτο στάδιο πραγματοποιήθηκαν τέσσερις ηλεκτρικές τομογραφίες στην περιοχή μελέτης με σκοπό την περαιτέρω διερεύνηση των λιθολογικών δομών του υπεδάφους. Για την πραγματοποίηση της έρευνας στο εργαστήριο χρησιμοποιήθηκαν οι δύο πυρήνες ιζήματος, από τις γεωτρήσεις FRN-1 και FRN-2 και μετρήθηκαν οι τιμές της μαγνητικής επιδεκτικότητας. Οι πυρήνες έδωσαν το απαραίτητο υλικό για την στρωματογραφική και παλαιοντολογική έρευνα και βοήθησαν στην αναγνώριση και τον καθορισμό ενοτήτων, η γεωμορφολογική ερμηνεία των οποίων επέτρεψε τον χαρακτηρισμό του παλαιοπεριβάλλοντος απόθεσης για κάθε μία από αυτές. Η μελέτη του μορφολογικού αναγλύφου πραγματοποιήθηκε με την ανάλυση των ψηφιακών υψομετρικών δεδομένων με τη χρήση γεωγραφικών συστημάτων πληροφοριών. Τέλος, ο συνδυασμός των αποτελεσμάτων που προέκυψαν από την έρευνα οδήγησε στον προσδιορισμό των διαδοχικών παλαιοπεριβαλλόντων στην περιοχή μελέτης.
description: The aim of this Master Thesis is to study the geomorphological-palaeoenvironmental evolution of the coastal area of prehistoric settlement Fournoi, Raches, Phthiotida for the Upper Holocene. This paper discusses the evolutionary process of the coastal geomorphology in the study area and subsequent succession of sedimentary environments, as a result of the global-scale change in sea levels. It was considered appropriate to use techniques such as geomorphological survey combined with drilling, stratigraphic, palaeontological and geophysical research. The area in which is situated the prehistoric settlement Fournoi belongs to the administrative region of Eastern Central Greece and more specifically it is part of municipality of Stylida in the Phthiotida province. It is part of the northern margin of the draft of the channel of Oreos with direction ENE-WSW. The fieldwork was carried out in three phases. In the first phase, the geomorphological survey of the area was held by taking the geographical position and absolute altitude. In the second stage, the undisturbed sediment cores were obtained by a vibracoring device. Finally, in the third stage four electrical sections were obtained in the study area in order to investigate further the lithological structure of the subsoil. The laboratory analysis was carried out by using two sediment cores from boreholes FRN-1 and FRN-2 and measured values of the magnetic susceptibility. The cores provided the necessary material for stratigraphic and paleontological research and led to the identification and the definition of units, the geomorphological interpretation of which allowed the characterization of palaeoenvironment for each one of them. The study of morphological relief was accomplished with the analysis of digital elevation data by using geographic information systems. Finally, the combination of the results of the investigation resulted in the definition of the successive palaeoenvironments of the area.